
YB Datuk Seri,

PERMOHONAN MELAKSANAKAN PROGRAM PEMERKASAAN KANDUNGAN –”PI1M COMMUNITY CONTENT ENHANCEMENT PROGRAM BY ACCOUNTING SOLUTIONS” UNTUK PUSAT INTERNET SATU MALAYSIA (PI1M)


Didoakan semoga Yang Berhormat Datuk Seri berada dalam keadaan sihat sejahtera dan senantiasa didalam peliharaan Allah S.W.T hendaknya. Dengan segala hormatnya kami merujuk kepada perkara di atas.  Untuk makluman YB Datuk Seri, kami, SALIHIN Business Management Sdn. Bhd. (SALIHIN) bersama rakan strategik kami, FR Mutiara (M) Sdn. Bhd. amat berbesar hati dan berhasrat untuk melaksanakan program pemerkasaan kandungan “PI1M Community Content Enhancement Program by Accounting Solutions” untuk Pusat Internet Satu Malaysia (PI1M). 

1.	Kami, SALIHIN dan FR Mutiara adalah syarikat perunding perniagaan dan teknologi maklumat (IT) milik penuh Bumiputera, mempunyai pengalaman melebihi 15 tahun di dalam penyelesaian teknologi maklumat dan perundingan perkhidmatan professional. Kami juga merupakan pengeluar perisian intergrasi perakaunan, GST, zakat dan Waqaf “SALIHIN PREMIER SOLUTIONS” (SPS) yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST. Perisian intergrasi bersama pengiraan Zakat serta Waqaf masa nyata ini merupakan perisian yang pertama seumpamanya di dunia dan dibangunkan sepenuhnya oleh akauntan-akauntan pakar Bumiputera dengan kerjasama pengaturcara IT dari firma kami sendiri. Ianya amat sesuai digunakan oleh usahawan kecil dan sederhana (SME) bagi memenuhi keperluan era pelaksanaan GST di samping memenuhi tanggungjawab patuh Shariah bagi perniagaan milik Muslim.

2.	Disini juga, saya ingin menarik perhatian YB Datuk Seri kepada kronologi perbincangan kami bersama Suruhanjaya Komunikasi dan Multimedia Malaysia (SKMM) dan juga Pejabat Timbalan Menteri KKMM berkenaan dengan Kertas Cadangan Program Pemerkasaan Kandungan – PI1M Community Content Enhancement program By Accounting Solutions ini. Disertakan bersama adalah surat dan kronologi komunikasi diantara kami dengan Suruhanjaya Komunikasi dan Multimedia (SKMM) dan Pejabat Timbalan Menteri KKMM. Senarai butiran adalah seperti berikut.

i. 08hb Jun 2016 – Mesyuarat dan pembentangan kertas kerja bersama YB Timbalan Menteri KKMM di aras 36, Pejabat Timbalan Menteri, Kompleks KKMM, Putrajaya.
ii. 16hb Ogos 2016 – Mesyuarat dan pembentangan kertas kerja kepada YB Timbalan Menteri KKMM dan wakil SKMM di aras 36, Pejabat Timbalan Menteri, Kompleks KKMM, Putrajaya.
iii. 27hb Oktober 2016- Mesyuarat, pembentangan dan penyerahan kertas cadangan kepada YB Timbalan Menteri KKMM dan Ketua Pegawai Sektor Komunikasi, Perkhidmatan Digital dan Standard SKMM di aras 6, Pejabat Timbalan Menteri, Radio televisyen Malaysia, Angkasapuri.
iv. 01hb Disember 2016- Pembentangan dan mesyuarat pelan pelaksanaan Proof of Concept (POC) bersama Ketua Bahagian Infrastruktur SKMM di ibu pejabat SKMM, Cyberjaya.
v. 11hb Januari 2017- Mesyuarat lanjutan pelan pelaksanaan Proof of Concept (POC) bersama Ketua Bahagian Infrastuktur SKMM serta Ketua Jabatan Komuniti Pintar SKMM di ibu pejabat SKMM, Cyberjaya.
vi. 23hb Januari 2017- Mesyuarat pelan pelaksanaan Projek Pilot bersama YB Timbalan Menteri, Ketua Pegawai Sektor Komunikasi, Perkhidmatan Digital dan Standard SKMM, Ketua Jabatan Komuniti Digital & Koordinasi Program SKMM beserta pegawai SKMM dan KKMM di aras 36, Pejabat Timbalan Menteri, Kompleks KKMM, Putrajaya.
vii. 17hb Februari 2017- Mesyuarat lanjutan pelan pelaksanaan Projek Pilot bersama Ketua Jabatan Komuniti Digital & Koordinasi Program SKMM beserta pegawai SKMM dan KKMM di ibu pejabat SKMM, Cyberjaya.
viii. 23hb Februari 2017- Penyerahan Kertas Cadangan Projek Pilot kepada  Ketua Jabatan Komuniti Digital & Koordinasi Program SKMM di ibu pejabat SKMM, Cyberjaya.
ix. 31hb March 2017- Penerimaan jawapan bersurat SKMM berkenaan dengan Program Pemerkasaan kandungan – PI1M Community Content Enhancement Program by Accounting Solutions.
x. 18hb Julai 2017 – Penerimaan surat sokongan permohonan pelaksanaan program pemerkasaan kandungan “PI1M Community Content Enhancement by Accounting Solutions” daripada YB Dato’ Jailani Johari, Timbalan Menteri, Kementerian Komunikasi dan Multimedia Malaysia. 




Berikut adalah ringkasan cadangan kami:-
	Bil.
	Perkara

	1.
	Tajuk Cadangan
	Pemerkasaan kandungan PI1M- PI1M Community Content Enhancement program by Accounting Solutions melalui Program Pengenalan Perisian Perakaunan, Latihan dan Persijilan kepada komuniti Luar Bandar melalui Pusat Internet Satu Malaysia (PI1M)

	2.
	Pakej Cadangan
	i. Perisian SPS (Perakaunan, GST, Zakat & Waqaf)
ii. Perisian Berasaskan Awan SPSLite Cash Book
iii. Perisian Berasaskan Awan SPSLite Web Usahawan
iv. Set Modul Latihan & Persijilan
v. Bimbingan dan sokongan teknikal berkaitan perisian

	3.
	Objektif Cadangan
	i. Meningkatkan kemahiran dalam tadbir urus kewangan perniagaan dan percukaian.
ii. Meningkatkan pematuhan undang-undang berkaitan perniagaan, percukaian dan undang-undang lain yang berkaitan.
iii. Meningkatkan tanda aras kemahiran serta nilai kebolehpasaran warga luar bandar dalam menggunakan perisian perkaunan SPS dan SPSLite.
iv. Mewujudkan 1,200 ”Juruteknik Akauntan PI1M” yang boleh mengendalikan akaun usahawan serta pertubuhan perniagaan di luar bandar.
v. Memupuk penerapan muamalat Shariah di kalangan usahawan Muslim Bumiputera melalui pembayaran Zakat dan Waqaf secara teratur dan efisyen.
vi. Mewujudkan hubungan erat di antara PI1M dan komuniti usahawan luar bandar yang bernaung dibawah PI1M.

	4.
	Sasaran Pusat PI1M
	         600 PI1M

	5.
	Tempoh pelaksanaan
	         5 tahun

	6.
	Sasaran Latihan
	         1,600 Latihan sepanjang tempoh pelaksanaan

	7.
	Sasaran Peserta
	         32,000 peserta



3.	Untuk makluman YB Datuk Seri, SKMM menyokong dan mengalu-alukan program ini dilaksanakan  di Pusat Internet Satu Malaysia (PI1M), yang menjadi halangan adalah kekangan peruntukan daripada bajet sedia ada SKMM. Besar harapan kami jika YB Datuk Seri dapat menyokong kelulusan dan peruntukan khas bagi pelaksanaan program ini untuk dilaksanakan di 600 buah Pusat Internet Satu Malaysia (PI1M) di seluruh negara.



4.	Untuk memastikan pelaksanaan program ini dapat memberi impak sewajarnya, kami telah menjalin kerjasama dengan 4 institusi pengajian tinggi awam dan swasta iaiti Universiti Terengganu Malaysia (UMT), Universiti Teknologi MARA (UITM), Universiti Kuala Lumpur (UniKL) dan Universiti Putra Malaysia (UPM), MIMOS dan TEKUN Nasional. Melalui jalinan kerjasama ini, selain daripada menjayakan program pemerkasaan kandungan kepada komuniti PI1M, kami juga berupaya menyalurkan maklumat analitikal Big Data berbentuk deskriptif, prediktif dan preskriptif kepada KKMM dan SKMM khasnya. Dengan kekuatan tenaga pelatih, ahli professional dan pasukan sokongan teknologi maklumat serta teknikal seramai 150 orang, kami yakin program ini dapat dilaksanakan dengan jayanya dan memberi nilai impak yang besar kepada komuniti luar bandar. Dilampirkan bersama-sama surat ini, profail korporat lengkap firma SALIHIN dan FR Mutiara, Kertas kerja, Cadangan Pelaksanaan  dan dokumen-dokumen sokongan untuk rujukan dan penelitian YB Datuk Seri. 

Persetujuan dari YB Datuk Seri amatlah kami hargai dan didahului dengan jutaan terima kasih.

Sekian, wassalam.

Yang Benar,

…………………………..
Salihin Bin Abang
Pengarah Urusan 
Salihin Business Management Sdn. Bhd.















S.K

YB Dato’ Jailani Johari
Timbalan Menteri Komunikasi dan Multimedia Malaysia
Pejabat YB Timbalan Menteri, Aras 36, 
Lot 4G9, Persiaran Perdana, Presint 4,
Pusat Pentadbiran Kerajaan Persekutuan
62100 Putrajaya, Malaysia

YBhg Dato’ Sri Dr. Sharifah Zarah Syed Ahmad
Ketua Setiausaha
Kementerian Komunikasi dan Multimedia Malaysia
Pejabat KSU, Aras 35,
Lot 4G9, Persiaran Perdana, Presint 4,
Pusat Pentadbiran Kerajaan Persekutuan
62100 Putrajaya, Malaysia

YBhg Dato’ Sri Dr. Halim Shafie
Pengerusi
Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

YBhg Dato’ Mohd Ali Hanafiah Mohd Yunus
Ketua Eksekutif
Sektor Standard, Digital dan Komunikasi
Suruhanjaya Komunikasi & Multimedia Malaysia
MCMC Tower 1, Jalan Impact, Cyber 6,
63000 Cyberjaya, Selangor Darul Ehsan.

YBrs Dr. Fadhlullah Suhaimi
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

YBhg Dato’ Mohid Mohamed
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan
YBhg Datuk Haji Mohamed Hasnan Che Hussin
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

YBhg Datuk Hj. Md Afendi b. Datuk Hj. Hamdan
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

YBhs Dr. Abang Azhari bin Abang Hadari
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

YBhg Puan Sri Datuk Rohani binti Abdullah
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

Ybrs Dr. Chin Yoong Kheong
Ahli Suruhanjaya Komunikasi dan Multimedia (SKMM)
MCMC Tower 1,
Jalan Impact, Cyber 6,
63000 Cyberjaya,
Selangor Darul Ehsan

